שיחה:לוחמה אווירית במלחמת העולם השנייה

message: בכתיבת הערך נעזרתי בערך האנגלי. Bzbnshlm - שיחה 15:00, 9 בדצמבר 2015 (IST)

message: לפני פרוץ מלחמת העולם השנייה, השתתף חיל האוויר הנאצי במלחמת האזרחים בספרד של 1936, היה זה שדה ניסוי משובח עבור טכנולוגיות התעופה החדשות של גרמניה, מטוסי חיל האוויר הנאצי התגלו כמטוסים מעולים, אבל היטלר לא היה מרוצה; הוא תכנן מלחמה הרבה יותר גדולה, מתקפה שתתגלגל במהירות וללא הפסקה.  
הנאצים הבינו שגם עם המכונות הכי טובות בעולם, צריך גם אנשים שיוכלו לתפעל אותן שעות ארוכות. ואנשים, כידוע, מתעייפים. לעזרת הלופטוואפה (חיל האוויר הנאצי) הגיע דוקטור אוטו ראנקה, פסיכולוג צבאי ונרקומן מקצועי. הוא הציע להשתמש בחומרים כימיים ממריצים, שיאפשרו לטייסים להישאר ערים שעות על גבי שעות. 
הלופטוואפה קיבל את הצעתו בזרועות פתוחות. הפיקוד פנה לחברת התרופות טמלר ושאלו מה ביכולתה לעשות. התשובה באה ב-1938: טבלית בשם פרביטין. היה לה אפקט מושלם על המשתמש: היא המריצה אותו, חידדה אותו, נתנה תחושת אופוריה עדינה ונטרלה עכבות ממקור רגשי ופיזי כאחד. התרופה, שפותחה במקור כסם פסיכיאטרי, הפכה בבת אחד לתוסף-דלק עבור טייסי הלופטוואפה. כל טייס החזיק עליו אריזת פרביטין עגולה, ובלע טבלית או שתיים בכל פעם שהרגיש קצת עייף. בצורה זו, הרגישו הטייסים כסופרמנים. מהר מאוד הגיע החומר, שזכה לכינוי "מלח הטייסים", לכל יחידות השדה - חי"ר, שריון, תותחנים, חיל הים. 
תוך כדי ההתקפות, המפקדים שמו לב שמשהו מוזר קורה לטייסים: הם הפכו לאלימים יותר, מנותקים רגשית, וקרים וחלקם גם הפכו לפרנואידים, מבוהלים, הוזים וחסרי שליטה. הטבלית הכילה מתטמפטמין הידרוכלוריד בריכוז עצום - מה שידוע היום בתור קריסטל מת'. בכל פעם שלאחד החיילים נגמרה האספקה, הוא חווה תסמיני גמילה קשים מאוד. ככל שהמלחמה נמשכה, הפכו כל טייסי הלופטוואפה למכורים; במהלך המלחמה גדלו בצורה משמעותית מספר הגיחות - וכך גם השימוש בסם. בשנות המלחמה המאוחרות, להיטלר היה חיל אוויר שכולו מסטול, מתוח ואגרסיבי באוויר. ואז, בערב אחד בתחילת 1945, המריא מבנה מפציצים מבריטניה אל גרמניה. מבנים כאלה טסו בכל יום, כשהם ממטירים פצצות על מפעלי התעשייה הכבדה של הנאצים באירופה. הבריטים העדיפו הפצצות ליליות, כדי להקשות על מטוסי אויב ויחידות נ"מ לאתר את הכוחות התוקפים. המחיר היה דיוק ההפצצה; מספיק שעננה קטנה נחה לה על המטרה, או שלצידה היה בניין ממש דומה, והפצצות נפלו במקום הלא נכון. וזה מה שקרה לאותו מבנה מפציצים: במקום להפציץ מפעל חלקי מטוסים בברלין, הטיל פצצותיו על מפעל טמלר השכן, המפעל היחיד שייצר את גלולות הפריביטין בשביל הנאצים. בבת אחת, איבדה גרמניה הנאצית את ספק הסמים שלה. צבא גרמניה הנאצית כולו הוטל למערבולת גמילה פראית; חיילים הרגו את חבריהם כדי להשיג עוד טבליות פרביטין, פרצו לבתי מרקחת, איימו על רופאים - הכל כדי להשיג את הסם שלהם. בשלב זה, תבוסת גרמניה כבר היתה עניין של זמן, אבל תסמונות הגמילה האיצו את התהליך.
מספרים שגם היטלר היה מכור לפרביטין וכשהמפעל שלו עלה בלהבות, חווה גם הוא תסמונות גמילה שגרמו לרעידות והפרעות מוטוריות אחרות (יש שטוענים שהוא סבל מפרקינסון, מחלה שהחריפה כשהפסיק ליטול פרביטין). בשורה התחתונה, נראה שסם הפלא של גרמניה הנאצית שיחק תפקיד לא מבוטל במפלתה.
חלק מהמידע לקוח מ"הקברניט" (כלכליסט) 176.12.149.48 18:06, 5 באוגוסט 2022 (IDT)
replies: text: אני חושב שהטענה הזאת שגויה גילגמש • שיחה 20:52, 5 באוגוסט 2022 (IDT)
replies: text: :בהחלט, אלא אם יש מקור ממש טוב לטענה שכזאת, אין להסתמך על זה לשום שלב בהרחבת הערך. ‎Lirdon - שיחה - הצטרפו למלחמה האווירית 21:04, 5 באוגוסט 2022 (IDT)
thread_title:  נפילת חיל האוויר הנאצי